CELEX: 62013TB0578
Language: sl
Date: 2014-02-13 00:00:00
Title: Zadeva T-578/13 R: Sklep predsednika Splošnega sodišča z dne 13. februarja 2014 – Luxembourg Pamol (Cyprus) in Luxembourg Industries proti Komisiji (Začasna odredba — Postopek za dajanje fitofarmacevtskih sredstev na trg — Objava dokumentov o odobritvi aktivne snovi — Zavrnitev predloga za zaupno obravnavo nekaterih informacij — Predlog za odlog izvršitve — Dopustnost — Nujnost — Fumus boni juris — Uravnoteženje interesov)

5.5.2014   
            
            
               SL
            
            
               Uradni list Evropske unije
            
            
               C 135/39
            
         Sklep predsednika Splošnega sodišča z dne 13. februarja 2014 – Luxembourg Pamol (Cyprus) in Luxembourg Industries proti Komisiji
   (Zadeva T-578/13 R)
   ((Začasna odredba - Postopek za dajanje fitofarmacevtskih sredstev na trg - Objava dokumentov o odobritvi aktivne snovi - Zavrnitev predloga za zaupno obravnavo nekaterih informacij - Predlog za odlog izvršitve - Dopustnost - Nujnost - Fumus boni juris - Uravnoteženje interesov))
   2014/C 135/50
   Jezik postopka: angleščina
   
      Stranke
   
   
      Tožeči stranki: Luxembourg Pamol (Ciper) Ltd (Nikozija, Ciper) in Luxembourg Industries Ltd (Tel–Aviv, Izrael) (zastopnika: C. Mereu in K. Van Maldegem, odvetnika)
   
      Tožena stranka: Evropska komisija (zastopnika: G. von Rintelen in P. Ondrůšek, zastopnika)
   
      Predmet
   
   Predlog za odlog izvršitve odločbe Komisije, ki je bila tožečima strankama sporočena z dopisom Evropske agencije za varnost hrane (EFSA) z dne 8. oktobra 2013 o zavrnitvi zahteve po zaupni obravnavi nekaterih informacij v poročilu o strokovnem pregledu in končnem dodatku o odobritvi aktivne snovi kalijevi fosfonati, ki sta ga tožeči stranki vložili na podlagi člena 14 Direktive Sveta z dne 15. julija 1991 o dajanju fitofarmacevtskih sredstev v promet (91/414/EGS) (UL, posebna izdaja v slovenščini, poglavje 3, zvezek 11, str. 332) in Uredbe Komisije (EU) št. 188/2011 z dne 25. februarja 2011 o podrobnih pravilih za izvajanje Direktive 91/414/EGS glede postopka za oceno aktivnih snovi, ki niso bile v prometu dve leti po dnevu notifikacije navedene direktive (UL L 53, str. 51).
   
      Izrek
   
   
               1.
            
            
               Odloži se izvršitev odločbe Komisije, ki je bila družbama Luxembourg Pamol (Cyprus) Ltd in Luxembourg Industries Ltd sporočena z dopisom Evropske agencije za varnost hrane (EFSA) z dne 8. oktobra 2013 o zavrnitvi zahteve po zaupni obravnavi nekaterih informacij v poročilu o strokovnem pregledu in končnem dodatku o odobritvi aktivne snovi kalijevi fosfonati.
            
         
               2.
            
            
               Evropski komisiji se naloži, naj ne dovoli, da EFSA objavi različico poročila o strokovnem pregledu in končnem dodatku o odobritvi aktivne snovi kalijevi fosfonati, ki je podrobnejša od različice, opremljene z zatemnitvami, dodanimi v dopisu družb Luxembourg Pamol (Cyprus) in Luxembourg Industries z dne 25. februarja 2013, kakor so bile dodane prilogi A3 glavne tožbe.
            
         
               3.
            
            
               Odločitev o stroških se pridrži.